
Vă înaintăm, alăturat, Raportul asupra propunerii legislative pentru modificarea şi completarea Ordonanţei Guvernului nr.69 din 29 august 2002 privind regimul juridic al cărţii electronice de identitate, trimisă Comisiei noastre pentru dezbatere şi avizare în fond, cu adresa nr.332 din 17 iunie 2003. 

 PRESEDINTE,

IOAN OLTEAN


    

	[image: image2.png]ROMANIA





	  Parlamentul României   

 Camera Deputaţilor


Comisia pentru administraţie publică,

     2 iulie 2003
amenajarea teritoriului şi echilibru 

      Nr. 26/1333
ecologic






RAPORT  

asupra propunerii legislative pentru modificarea şi completarea Ordonanţei Guvernului nr.69 din 29 august 2002 privind regimul juridic al cărţii electronice de identitate



1. Cu adresa nr.332 din 17 iunie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea Ordonanţei Guvernului nr.69 din 29 august 2002 privind regimul juridic al cărţii electronice de identitate.



La întocmirea Raportului a fost avut în vedere avizul Consiliului Legislativ nr.887/2003. 



Propunerea legislativă a fost dezbătută şi avizată în fond, în procedură obişnuită, în şedinţa din 1 iulie 2003.



Prezenta iniţiativă legislativă are ca obiect de reglementare modificarea şi completarea Ordonanţei Guvernului nr.69/2002 privind regimul juridic al cărţii electronice de identitate. 



Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea propunerii legislative din următoarele motive: 



I. Soluţiile propuse prin această iniţiativă legislativă nu se corelează cu prevederile Legii nr.105/1996 privind evidenţa populaţiei şi cartea de identitate şi nici cu cele ale Legii nr.119/1996 privind actele de stare civilă, astfel: 



a) prin adăugarea în finalul textului  alin.(1) al art.1 din O.G. nr.69/2002 a sintagmei potrivit căreia cărţile electronice de identitate se eliberează „numai la cererea cetăţenilor, o dată cu modificarea actelor de stare civilă”, s-ar prelungi la nesfârşit folosirea actualelor documente de identitate, deşi prin Ordonanţa amintită, s-a stabilit ca termen limită data de 31 decembrie 2006 până la care acestea pot fi folosite în paralel cu cărţile electronice de identitate. 



Totodată prin modificarea propusă textului alin.(1) al art.1 se elimină în mod nepermis prevederea esenţială referitoare la autoritatea care eliberează cărţile electronice de identitate, respectiv „consiliile locale prin primării”. 



b) referitor la modificarea propusă la alin.(2) al art.1 este de semnalat faptul că actul de identitate nu se eliberează la cerere ci „în mod obligatoriu”, acesta fiind documentul prin care se face dovada identităţii, domiciliului şi cetăţeniei române. 



c) completarea art.3 cu două noi alineate este inutilă, deoarece O.G. nr.69/2002 prevede la art.4 obligaţia pentru autorităţile centrale şi locale de resort de a se dota cu echipamente şi programe informatice necesare numai în conformitate cu reglementările legale, respectiv prin licitaţie şi prin intermediul firmelor specializate. 



d) modificarea art.4, în sensul stabilirii termenului de 31 iulie 2004, în locul termenului de 31 decembrie 2006 prevăzut de O.G. nr.69/2002 pentru folosirea fără restricţii a cărţii electronice de identitate este nereal deoarece noul termen nu are în vedere efortul financiar şi material considerabil ce trebuie făcut pentru înlocuirea la nivelul întregii ţări a documentelor de identitate. 



II. Propunerea legislativă nu respectă prevederile art.57 din Legea nr.24/2000 privind normele de tehnică legislativă pentru elaborarea actelor normative, deoarece această intervenţie legislativă afectează caracterul unitar al OG nr.69/2002 şi nu se integrează armonios în prevederile acesteia, fiind afectată concepţia sa generală.


2. Prin obiectul de reglementare şi conţinutul său, propunerea legislativă face parte din categoria legilor ordinare.



3. La lucrările Comisiei au fost prezenţi 21 de deputaţi, din totalul de 26 membri ai Comisiei.



Raportul Comisiei a fost adoptat cu 14 voturi pentru, 1 vot împotrivă şi o abţinere.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

